ગુસ્સો આવવાનો હોય તે પહેલા આપણે બધા ઇરીટેશન જેવા કેટલાક સિમ્ટમ્સનો અનુભવ કરીએ છીએ. દરેક માટે કોઇ અલગ લક્ષણ હોઇ શકે. પણ એ લક્ષણ તમારા માટે સાઇન બોર્ડ બની શકે. અને એ સાઇન જો તમે ઓળખી લો તો તમે તમારા ઇમોશનની ગાડી કંટ્રોલ કરી શકો. ગુસ્સોએ ફિઝીકલ રીસ્પોન્સ છે તમારી ઉત્તેજક ભાવનાઓનું. એટલે જો ધ્યાનથી ઓબ્ઝર્વ કરશો તો ગુસ્સામાં ધુઆપુઆ થઇએ છીએ તે પહેલાના કેટલાક સંકેત તમે ઓળખી શકશો. તમારા હાથની મુઠ્ઠી વાળવી, દાંત પીસવા, વગેરે જેવા લક્ષણો તમે પારખી શકશો તમારા વર્તનમાં. અને એ જો પારખી લીધુ તો પછી તેને ડીફોકસ પણ કરી શકશો. એટલે જે વિચારથી ગુસ્સો વધી રહ્યો છે તે પણ ઓળખી જશો. પછી તો બસ એ વિચાર કરવાના બંધ કરવા એટલુ જ ટાસ્ક બાકી રહેશે. આ સાથે તમે જે લોકો, સ્થળ કે સ્થિતિથી એવા નેગેટિવ વિચાર આવતા હોય તેનાથી પણ થોડુ ડિસ્ટન્સ ક્રિએટ કરી શકો. જે વધુ મદદ કરશે તમારા ઉભરાતા લાવા જેવા ગુસ્સાને શાંત પાડવા માટે.